Los cambios de libel de la mar en los periodos glacials y interglacials de lo Quaternario han feito que lo libel de base haiga cambiau unas quantas vegadas obligando a los rius a creyar nuevos perfils d'equilibrio. En los periodos glacials lo libel de la mar mes baixo favoreixeba la erosión regresiva y los cauces encomenzaban a afondar-se dende las boqueras. En los periodos interglacials los libels de la mar mes altos favoreixeban la sedimentación. Las actuals Bocas de Kotor (Montenegro) corresponden a foces fluvio-karsticas que se facioron quan los cauces s'afonaban en las boqueras en periodos glacials, que dimpués quedoron baixo lo libel de la mar en l'actual periodo interglacial holocenico.